**ОТЧЕТЕН ДОКЛАД**

 за периода 01.01.2023 г. – 31.12.2023 год.

 Уважаеми дами и господа, По решение на Настоятелството на НЧ „Хармония 1990” - Протокол № 2 от 12.02.2024 г. и на основание чл. 16, ал. 2, т. 1 от Закона на народните читалища се провежда днешното Общо отчетно събрание.

 Читалището е част от вечната духовна енергия на българина и характерен само за нас културно – просветен център. Читалището е място, където човек се опитва да реализира онази част от себе си, която търси път за нейната изява. Тук първи стъпки в изкуството правят нашите малки и големи участници в школите по изкуствата. Тук се заражда любовта към музиката, танца, изобразителното изкуство, театъра, към книгата.

Магията на читалищната атмосфера не е само във възможността да реализираш таланта и любовта към изкуството. Ярка черта на институцията читалище е колективният стил на работа, в който всеки се включва с възможностите си, уменията и любовта към читалищната културно – просветителска дейност.

Ще изброя по-важните прояви на читалище „Хармония 1990” през изтеклия период:

Прояви, свързани с почитане паметта на Васил Левски:

„Един учебен час по родолюбие”: Васил Левски – вдъхновение и пример.

„Другият урок за Левски”

Представяне на книги:

„Зимна приказка” и „Тръгва детският влак” – детски стихове и песни на нашия колега Боби Мирчев. / няколко срещи с автора/. Няма дете в нашето училище, което да не знае неговите детски песени и стихотворения.

Представяне на книгата „Моята родина България”, автор доц. Станка Вълчева.

Среща на поета Николай Милчев с ученици от начален курс на НУ „София” и представяне на творчеството му. Реализира се и среща на писателя Николай Милчев с преподавателския колектив на НУ „София”.

„Среща от света на огледалата” – „Ноти в косите”, автор Мариана Добрева.

През м. март отбелязваме нашия обичай, свързан с изработване и подаряване на мартеници. Честване на Националния празник на РБългария Трети март. Всяка година отбелязваме този празник с ученици от началния курс на НСУ „София”.

Ден на дарителя на книги в читалище „Хармония 1990”.

Библиотеката, моето любимо място. Конкурс за най-изразително четене.

Школата по изобразително изкуство с ръководител художника Юлиян Месса, работи в уютна, спокойна творческа атмосфера. С обаяние и преподавателски усет Месса ги води в необятния свят на картините.

Читалище „Хармония 1990” вече 20 години организира районна изложба за детска рисунка. Задачите, върху които децата работят, показват възможностите им, обогатяват познанията в областта на литературата, архитектурата и историята на изобразителното изкуство.

Школата по изобразително изкуство редовно участва в организираната от Сдружението на софийските народни читалища обща художествена изложба, във фоайето на театър „Сълза и смях”.

Всяка календарна година завършва с Коледна изложба.

Имаме поредица, с участието на Боби Мирчев - „Покана за вълшебства” – така започва всяка учебна година в НЧ „Хармония 1990”.

Колегата ни Боби Мирчев по един много артистичен и поетичен начин въвежда малките първокласници през прага на любимото читалище в света на изкуството.

 „Малкото четене” – четене на любими приказки пред децата от клуб „5 те звездички”.

Майските концерти и годишните продукции на музикалната школа, с класове по пиано и китара, както и школите по спортни и хип –хоп танци са неизменна традиция в нашата културно – просветна дейност.

Школите по спортни и хип-хоп танци участваха в юбилеен концерт на танцова формация Денс Мюзик Естреа и коледния концерт на КСТ „София Данс” . Отделно от това правим коледни тържества за децата от школите.

През м. юли се проведе Лятна академия по изобразително изкуство, с художниците Юлиян Месса и Силвия Илкова. Открихме изложба на картините от тази лятна академия.

Съхранявайки традициите отбелязваме важни дати и християнски празници.

Световният ден на музиката.

Честване на Деня на народните будители.

Ден на християнското семейство

Спомен за големия български композитор Борис Карадимчев. 90 години от рождението му. /Борис Карадимчев е гостувал два пъти в читалището ни и срещите преминаваха във вълнуващи за участниците преживявания./

Благодаря на колегите, които в тези не леки за всички времена, въпреки малките възнаграждения, но с много любов си вършеха добросъвестно работата.

Музикалната школа, представлявана от Станимира Банковска, преподавател по пиано и Александър Дюлгеров, преподавател по китара работят с любов и отговорност, имат много добър педагогичен и артистичен подход към учениците си. Часовете минават леко, с удоволствие. Възпитаници на г-жа Банковска печелят първи места в конкурси за изпълнители. През м. май 2023 г. Михаил Георгиев от класа по пиано спечели първо място в своята категория в конкурса за изпълнители, възпитаници на детските музикални школи при Софийските читалища. Той участва в концерта на лауреатите на конкурса.

Школата по изобразително изкуство с ръководител художника Юлиян Месса, работи в уютна, спокойна творческа атмосфера. С обаяние и преподавателски усет Месса ги води в необятния свят на изобразителното изкуство.

Читалище „Хармония 1990” вече 20 години организира районна изложба за детска рисунка. Задачите, върху които децата работят, показват възможностите им, обогатяват познанията им в областта на литературата, архитектурата, историята на изобразителното изкуство.

Школата по изобразително изкуство редовно участва в организираната от Сдружението на софийските народни читалища обща художествена изложба, във фоайето на театър „Сълза и смях”.

Всяка календарна година завършва с Коледна изложба.

Школите по спортни и хип – хоп танци. В тях работят млади, ентусиазирани хора като Яна Иванова от Клуб по спортни танци „София Данс” и Калоян Петров от Сдружение Спортно – танцова формация денс Мюзик Естреа.

Неразделна част от читалищната дейност е библиотеката. Тя е място за заемане на книги, изложби на нови книги, инициативи за провеждане на обсъждане на книги, поетични вечери.

Нашата библиотека разполага с 6205 библиотечни единици. Фондът е подреден съобразно съвременните изисквания за библиотечната работа.

Библиотеката ни участва в пет проекта на Министерството на културата за закупуване на книги, от които спечели четири. През 2023 година по проект бяха закупени книги на стойност 1052.22 лв.,със собствени средства закупихме допълнително книги за 85.90 лв. Получихме и дарения от личните библиотеки на наши приятели и читатели. За съжаление вече не можем да приемаме дарения, тъй като няма място за повече стелажи.

Библиотекарят на читалищната библиотека Румяна Кираджиева с много внимание и любов се грижи за библиотеката и учи децата ни на обич и уважение към книгата. В библиотеката работи и Кристина Иванова, млад човек, обичащ децата.

Продължаваме сътрудничеството с Държавната агенция за бежанците. През декември гостувахме на тяхното новогодишно тържество.

Финансовата част от читалищната дейност е изключително важна. Алескандра Йорданова се грижи финансовите документи да са подредени, спазват се нормативните изисквания и закони. А това се дължи на отговорността и сериозното отношение на Ал. Йорданова към работата.

 Искам да благодаря на НУ„София” като част от читалищното ни семейството. Не малко идеи в работата ни идват от приятелите и съмишлениците на читалището – Теодора Апостолова, пом. директор на НУ „София” и учителите Мери Ангелска, Илияна Въчкова, Невена Дармонева, Румяна Велева, Мария Василева, Камелия Илчева, Мария Мартинова, преподавателя по изобразително изкуство Ива Генчева и др. Благодарим им от сърце, както и на училищното ръководство, на директора на НСУ „София” Росен Цветанов и на пом. директорите Теодора Апостолова, Николай Димитров и Мариана Пищалова.

Благодаря и на Венци Игнатов от Полицейски спортен клуб по ТАЕКУОН - ДО. Спортът и културата винаги вървят ръка за ръка. Така е и при нас. В лицето на Венци Игнатов читалището има добър и винаги отзивчив партньор, който се отзовава във много случаи, дори и свързани с физическа и транспортна дейност.

Читалището е призвано да пази и доразвива завещаното от дедите ни, да приютява под своята стряха талантливите деца и възрастни, да дава възможност за развитие на умения в областта на изкуството и изява пред публика, и често се явява малката пътечка към големия и труден път в изкуството.

Животът на моите колеги преминава в читалището. Искам да им кажа едно голямо БЛАГОДАРЯ!